**FÒMASYON POU INISYE MANM CLPC YO NAN**

**LOJISTIK AK JESYON STÒK**

**EGZÈSIS**

**EGZÈSIS 1 : Chwa ak amenajman depot (20mn)**

Ekip lojistik CLPC a gen pou li resevwa yon stòk materyèl Direksyon Jeneral Pwoteksyon SIvil ap mete a dispozison l. Ekip la gen pou li chwazi yon depo pou mete materyèl sa yo.

Stòk materyèl sa gen ladan :

* Bòt pou entèvansyon (50 pè ki okipe yon volim anviwon 1m3)
* Klowòks pou distribiye (12 bokit ki okipe yon volim 1,2m3)
* Pwela (50 grenn ki okipe yon volim 3m3)
* Padsi (60 grenn ki okipe yon volim 0,9m3)
* Kit kizin (50 grenn ki okipe yon volim 2,8m3)
* Kit ijyèn (50 grenn ki okipe yon volim 1,9m3)
* Manchèt (12 grenn)

Di tout sa ekip la dwe konsidere lè l ap chwazi depo sa ?

Ki dimansyon depo li ta dwe chwazi?

Ki dispozisyon ekip la ap pran li ka byen stoke materyèl sa yo e pou li asire l materyèl sa yo an sekirite ?

Ki metòd nap itilize pou nou stoke materyèl sa yo ?

**EGZÈSIS 2 : Bon pou pwodui kòmande-resevwa-sòti (25mn)**

Gwoup 1

CLPC a, ki gen 25 manm , bezwen yon kantite ekipman pou chak moun pwoteje tèt yo lè yap sòti anba lapli, lè yo pral fè entèvansyon ak lè yo pral pote sekou ak moun ki an danje. Kòdonatè komite a baw lis ak kantite materyèl y ap bezwen yo.

Antanke responsab lojistik, nan dat 5 out 2021, w ap **prepare yon bon kòmand** bay moun ki responsab pou fè acha nan ekip la.

Men lis ekipman yo :

* 25 padsi
* 25 pè bòt
* 12 pè gan
* 12 manchèt
* 6 rach
* 6 bourèt
* 6 kòd

Groupe 2

CLPC a ki gen 25 manm , bezwen yon kantite ekipman pou chak moun pwoteje tèt yo lè yap sòti anba lapli, lè yo pral fè entèvansyon ak lè yo pral pote sekou ak moun ki an danje.

Responsab lojistik la fin fè tout demach pou achte materyèl sa yo. Men lis materyèl li te kòmande yo :

* 25 padsi
* 25 pè bòt
* 12 pè gan
* 12 manchèt
* 6 rach
* 6 bourèt
* 6 kòd

Le 15 out antrepriz « Bon afè » vin livre materyèl yo nan depo CLPC a. Lè nou konte e nou verifye, men lis materyèl nou jwenn yo pote yo.

* 25 padsi
* 25 pè bòt
* 12 pè gan
* 12 manchèt (gen 2 mach ki rache)
* 6 rach
* 6 bourèt (gen 1 kawotyou l paka monte)
* 5 kòd

**Ranpli yon bon resepsyon pou materyèl nou resevwa yo.**

Groupe 3

1. 25 out gen yon tanpèt ki pase sou depatman an. Gras a bon travay sansibilizasyon ak preparasyon komite a te fè pa gen anpil dega. Men gen kèk byebwa ki tonbe ki bloke plizè wout.

Nan jou apre a, sa vle di le 26 out, ekip entèvansyon kominotè a ak kèk manm nan komite a pral sòti al ede moun yo. Yo bezwen kèk materyèl pou yo al fè travay sa.

Men lis materyèl yo mande yo :

* + - 6 pè bòt
		- 4 manchèt
		- 4 rach
		- 2 kòd
		- 6 pè gan

**Ranpli yon fich sòti pou materyèl sa yo nou pral ba yo.**

1. Apre yo fin fè travay sa, sou 3 jou yo pote materyèl yo tounen nan depo CLPC a.

Men lis materyèl yo retounen yo:

* + - 6 pè bòt
		- 3 manchèt
		- 4 rach
		- 1 kòd
		- 6 pè gan

**Ranpli yon fich retou pou materyèl yo retounen yo**

**Egzèsis 3 : Fich stòk (10mn)**

Apati tout mouvman stòk ki te anrejistre nan egzèsis 2 a, mete fich stòk bòt la ajou.

**Egzèsis 4 : Envantè (25mn)**

Mwa out la fini. Ekip kòdinasyon CLPC a mande pou ta gen yon envantè ki fèt. Komite a delege yon manm li (Pierre Jacques) ak yon manm komisyon enfòmasyon (Mariline Desire) pou vin fè envantè sa.

Nou se Mariline ak Jacques. Nap reyalize envantè a e nap konsidere tout done, tout dokiman ak tout aktivite ki te fèt nan egzèsis 2 ak 3 a.

Lè nou konte men ki kantite materyèl nou jwenn :

* 25 padsi
* 25 pè bòt
* 12 pè gan
* 11 manchèt
* 6 rach
* 6 bourèt
* 5 kòd

Ki sa nou konstate selon envantè sa e kisa selon noumenm ki lakoz ?